***VŠEOBECNE ZÁVÄZNÉ NARIADENIE OBCE* RÁZTOKA**

***č. 2/2023, ktorým sa mení a dopĺňa všeobecne záväzné nariadenie č. 30/2009***

* ***poskytovaní sociálnych služieb***

*Schválené Obecným zastupiteľstvom obce Ráztoke dňa 23.11.2023 uznesením*

*č. 28/2023.*

***Návrh všeobecne záväzného nariadenia***

|  |  |
| --- | --- |
| Vyvesený na úradnej tabuli | 8.11.2023 |
| Zverejnený na internetovej stránke obce v dňoch | 8.11.2023-23.11.2023 |
| Zverejnený na elektronickej úradnej tabuli v dňoch | 8.11.2023-23.11.2023 |
| Zvesené z úradnej tabule dňa | 23.11.2023 |
| Lehota na predloženie pripomienok k návrhu VZN | 23.11.2023 |
| Doručené pripomienky (počet) | 0 |
| Vyhodnotenie pripomienok k návrhu VZN dňa | 23.11.2023 |

***Schválené Všeobecne záväzné nariadenie***

|  |  |
| --- | --- |
| Vyvesené na úradnej tabuli obce dňa | 27.11.2023 |
| Zvesené z úradnej tabuli obce dňa | 12.12.2023 |
| Zverejnené na internetovej stránke | 27.11.2023 |
| Zverejnené na elektronickej úradnej tabuli | 27.11.2023 |
| **Nadobúda účinnosť dňom** | **01.01.2024** |

Obecné zastupiteľstvo v Ráztoke v súlade s § 6 ods. 1) zákona č. 369/1990 Z.z. o obecnom zriadení v znení neskorších predpisov a zákonom č. 448/2008 Z.z. o sociálnych službách a o zmene a doplnení zákona č. 455/1991 Z. z. o živnostenskom podnikaní v znení neskorších predpisov sa uznieslo na tomto

**Všeobecne záväznom nariadení a poskytovaní sociálnych služieb**

**Čl. 1**

**Základné ustanovenia**

1. Obecné zastupiteľstvo v Ráztoke podľa § 6 zákona č. 369/1990 Z.Z. o obecnom

zriadení v znení neskorších predpisov a v súlade s ustanovením zákona č. 448/2008 Z.z. o sociálnych službách v znení neskorších predpisov (ďalej len „ zákon o sociálnych službách“) vydáva toto Všeobecne záväzné nariadenie obce Ráztoka o poskytovaní sociálnych služieb (ďalej len „VZN“).

1. Toto VZN podrobnejšie upravuje pôsobnosť obce Ráztoka (ďalej len „Ráztoka“) vo veciach:
2. rozhodovania a odkázanosti na sociálne služby
3. poskytovanie zabezpečenia sociálnych služieb
4. poskytovania opatrovateľskej služby
5. spôsob a výška úhrady za poskytovanie sociálnych služieb

**Čl. 2**

**KONANIE VO VECIACH ODKÁZANOSTI NA SOCIÁLNU SLUŽBU**

1. Žiadosť o posúdenie odkázanosti na sociálnu službu sa podáva na Obecný úrad v Ráztoke- úsek sociálnych vecí.
2. Žiadosť o posúdenie odkázanosti na sociálnu službu obsahuje najmä:
3. meno a priezvisko žiadateľa, ktorému sa má poskytnúť sociálnu služba
4. dátum narodenia
5. trvalý pobyt
6. rodinný stav
7. štátne občianstvo
8. druh sociálnej služby, na ktorú má byť fyzická osoba posúdená, a ak ide o sociálne služby v zariadení aj formou poskytovania sociálnych služieb v zariadení a potvrdenie poskytovateľa zdravotnej starostlivosti o nepriaznivom zdravotnom stave fyzickej osoby, ktorá žiada o posúdenie odkázanosti na sociálnu službu
9. dátum začatia poskytovania sociálnej služby
10. podkladom na vydanie rozhodnutia o odkázanosti na sociálnu službu na posudok o odkázanosti na sociálnu službu.
11. Obec na základe zdravotného posudku o sociálneho posudku vydáva posudok o odkázanosti na sociálnu službu, ktorá obsahuje:
12. stupeň odkázanosti fyzickej osoby na pomoc inej fyzickej osoby
13. bodové hodnotenie úkonov sebaobsluhy a ich rozsah vyjadrený predpokladaným rozsahom hodín v rámci určeného rozpätia podľa prílohy č. 3 časť A zákona o sociálnych službách
14. odporúčanie druhu sociálnej služby s prihliadnutím na potreby posudzovanej osoby
15. určenie termínu opätovného posúdenia zdravotného stavu
16. Na konanie o odkázanosti na sociálnu službu sa primerane vzťahujú všeobecne záväzné právne predpisy o správnom konaní.
17. Konanie vo veci rozhodovania o odkázanosti na sociálnu službu zabezpečuje Obecný úrad v Ráztoke – úsek sociálnych vecí, ktorý eviduje a vedie celú spisovú agendu.

**Čl. 3**

**POSKYTOVANIE OPATROVATEĽSKEJ SLUŽBY**

1. Opatrovateľská služba sa poskytuje ako terénna služba na území obce fyzickej osobe, ktorá,
2. má trvalý pobyt na území obce,
3. je odkázaná na pomoc inej fyzickej osoby a jej stupeň odkázanosti je najmenej II. a zároveň
4. je odkázaná na pomoc pri úkonoch sebaobsluhy, úkonoch starostlivosti o svoju domácnosť a základných sociálnych aktivitách.
5. Opatrovateľskú službu nemožno poskytnúť fyzickej osobe:
6. ktorej sa poskytuje celoročná pobytová sociálna služba
7. ktorá je opatrovaná fyzickou osobou, ktorej sa poskytuje peňažný príspevok za opatrovanie podľa osobitného predpisu, ak zákon o sociálnych službách neustanovuje inak
8. ktorej sa poskytuje peňažný príspevok za osobitnú asistenciu podľa osobitného predpisu
9. ktorej je nariadená karanténa pre podozrenie z nákazy prenosnou chorobou a pri ochorení touto nákazou
10. Prijímateľ sociálnej služby je povinný písomne oznámiť na Obecný úrad v Ráztoke – úsek sociálnych vecí do 8 dní zmeny v skutočnostiach rozhodujúcich na trvanie odkázanosti na sociálnu službu a poskytovateľovi sociálnej služby zmeny v príjmových pomeroch a majetkových pomeroch na určenie sumy úhrad na sociálnu službu.
11. Podmienkou poskytovania opatrovateľskej služby je rozhodnutie o odkázanosti na poskytovanie opatrovateľskej služby.
12. Opatrovateľská služby je poskytovaná fyzickej osobe, ktorá spĺňa podmienky tohto VZN a má právoplatné rozhodnutie o odkázanosti na poskytovanie sociálnych služieb.
13. Rozsah poskytovaných úkonov určuje obec na základe sociálnej posudkovej činnosti v hodinách v zmluve o poskytovaní sociálnej služby. Rozsah poskytovaných úkonov v zmluve o poskytovaní sociálnej služby je zhodný s rozsahom poskytovaných úkonov uvedených v rozhodnutí o odkázanosti na sociálnu službu, ak sa zmluva o poskytovaní sociálnej služby na návrh prijímateľa zmluvnej strane nedohodnú inak.
14. Opatrovateľská služba sa poskytuje v domácom prostredí prijímateľa.
15. Opatrovateľská služba sa poskytuje po dobu splnenia podmienok na poskytovanie opatrovateľskej služby.
16. Opatrovateľská služby sa poskytuje podľa individuálnych potrieb prijímateľa sociálnej služby.
17. Výška úhrady za opatrovateľskú službu sa určuje podľa poskytovanej sociálnej služby a rozsahu poskytovanej sociálnej služby podľa osobitného predpisu.

**Čl. 4**

**VÝŠKA ÚHRADY ZA POSKYTOVANIE OPATROVATEĽSKEJ SLUŽBY**

1. Výška úhrady za poskytnutú sociálnu službu je stanovená nasledovne:

**Fyzická osoba, ktorej je poskytovaná opatrovateľská služba prispieva na mzdu, sumou 6eur/1hod.**

**Ostatné náklady uhrádza Obec Ráztoka.**

1. Úhrada za sociálnu službu sa určí v kalendárnom mesiaci podľa poskytnutej sociálnej služby v hodinách a podľa počtu dní, v ktorých bola vykonaná.
2. Úhrada za sociálnu službu sa uhrádza za kalendárny mesiac vždy najneskôr do 15. dňa nasledujúceho mesiaca na účet obce Ráztoka – č.ú. SK70 5600 0000 0020 9577 2001.

**Čl. 5**

**ZÁVEREČNÉ USTANOVENIA**

1. Ostatné práva a povinnosti subjektov neupravené týmto VZN sa riadia príslušnými právnymi predpismi, najmä zákonom o sociálnych službách.
2. Schválením tohto VZN č. 2/2023 o poskytovaní sociálnych služieb sa ruší VZN č.30/2009 o poskytovaní opatrovateľskej služby, o spôsobe a výške úhrady za opatrovateľskú službu zo dňa 01.10.2009.

3.Toto VZN č. 2/2023 bolo schválené dňa 23.11.2023 uznesením OcZ č. 28/2023.

4.Toto VZN nadobúda účinnosť dňom 01.01.2024.

V Ráztoke, dňa 27.11.2023

Ing. Martina Klimeková

starostka obce